Homofobija
**Homofobija** (od grč. *homós* koja znači isti, jednako i *phóbos* koja znači strah) je iracionalan strah, mržnja, predrasude ili diskriminacija prema osobama homoseksualne orijentacije i uključujući osobe koje su tako percipirane. Pojam **institucionalna homofobija** se odnosi na brojne načine kojima vlada, poslovni sektor, religijske i druge institucije i organizacije vrše diskriminaciju na temelju seksualne orijentacije. Za institucionalnu homofobiju se često koristi naziv heteroseksizam.

**Kulturalna, kolektivna ili društvena homofobija** se odnosi na društvene norme i standarde koji diktiraju uvjerenje kako je biti heteroseksualan bolje ili moralnije nego biti lezbijke, gejevi i biseksualke/ci te da svatko jest ili bi trebao biti heteroseksualan. I za kulturalnu homofobiju se koristi naziv heteroseksizam.

**Homofob** je naziv za osobu bilo kojeg spola koja otvoreno izražava mržnju prema osobama homoseksualne orijentacije.

* **Heteroseksizam** - pristup i stav koji promovira heteroseksualnost kao jedini legitimni oblik ljudske seksualnosti, te ignorira postojanje drugih seksualnih orijentacija, negira postojanje lezbijki, gej muškaraca i biseksualnih osoba.

Takvi ispadi su kažnjivi u mnogim zemljama kao diskriminacija i/ili zločin iz mržnje.

Uzroci homofobije
-----------------

* **Homofobija kao skup predrasuda** prvenstveno je uzrokovana neinformiranošću.

Kao što je slučaj sa seksizmom i rasizmom, osobe postaju homofobne djelovanjem društva i kulture koji se uče na predrasudama. Mitovi o lezbijkama, gejevima i biseksualnim osobama se nastavljaju prenositi u društvu usprkos dostupnosti točnih informacija. Seksualnu edukaciju i edukaciju o seksualnim pravima, ali i ljudskim pravima općenito gotovo je nemoguće dobiti nepristrano. Mnoge su osobe odrasle i nastavile vjerovati u stereotipe koje su naučile u djetinjstvu, a neke vjerske i konzervativne organizacije promoviraju neistine o ljudskoj seksualnosti i seksualnim i rodnim manjinama. Jedina dostupna informacija ostaju mediji, koji često u svrhu profita pišu senzacionalistički.

* **Interpersonalna homofobija** (zlostavljanje i individualna diskriminacija) se može objasniti razmatranjem psiholoških čimbenika u povezanosti s predrasudama - latentno homoseksualne i biseksualne osobe.

Osobe koje nisu sigurne s vlastitom seksualnošću, ili koje se osjećaju ugrožene od homoseksuane i biseksualne seksualnosti, sklone su rigidnosti prema tome što je seksualno "ispravno" i mogu pokušati nasilno reagirati na homoseksualnu i/ili biseksualnu osobu ili naturivati svoja uvjerenja, pozivajući se pritom na "normalnost" ili religiju.

Vidi još
--------


|  |  |
| --- | --- |
|  | ***Portal LGBT***  |

* Bifobija
* Heterofobija
* Transfobija

Vanjske veze
------------

***Homofobija*** na Wikimedijinoj ostavi

Izvori, reference i preporuke
-----------------------------

* Medicina.hr: Homofobija Arhivirano 2009-04-02 na Wayback Machine-u
* Đurđa Knežević: Homofobija Arhivirano 2007-07-26 na Wayback Machine-u
* Jelena Poštić: Homofobija među nama Arhivirano 2009-07-13 na Wayback Machine-u
* Deklaracija o seksualnim pravima, Prihvaćeno u Hong Kongu na 14. Svjetskom seksološkom kongresu, 26. kolovoza, 1999. Arhivirano 2009-07-13 na Wayback Machine-u
* Sustavna seksualna edukacija u hrvatskim školama Arhivirano 2009-07-18 na Wayback Machine-u
* Seksualna prava i Komisija za ljudska prava Arhivirano 2009-07-13 na Wayback Machine-u